UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS DIREKTIV OM INSIDERHANDEL OG KURSMANIPULATION (MARKEDSMISBRUG) OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

2001/0118 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS DIREKTIV OM INSIDERHANDEL OG KURSMANIPULATION (MARKEDSMISBRUG)

1. Baggrund

Forslag fremsendt til Europa-Parlamentet og Rådet (dokument KOM(2001) 281 endelig - C5/2001/262 - 2001/0118(COD) [1]:

[1] EFT C 240 E af 28.8.2001, s. 265.

// 1. juni 2001

Udtalelse fra Det Europæiske Økonomiske og Sociale Udvalg [2]:

[2] EFT C 80 af 3.4.2002, s. 61.

// 17. januar 2002

Udtalelse fra Europa-Parlamentet, førstebehandling [3]:

[3] Betænkning A 5/2002/69/

// 14. marts 2002

Vedtagelse af den fælles holdning [4]:

[4] .....

// 19. juli 2002

Udtalelse fra Europa-Parlamentet, andenbehandling [5]:

[5] .....

// 24. oktober 2002

2. Formålet med forslaget

Det foreslåede direktiv har til formål at sikre de europæiske finansielle markeders integritet, at fastlægge og gennemføre fælles standarder til bekæmpelse af markedsmisbrug i EU og at fremme investorernes tillid til markederne.

Af hensyn til en tilfredsstillende beskyttelse af EU's integrerede finansmarkeder er der behov for fælles regler for at forhindre, afsløre, undersøge og forfølge markedsmisbrug. Sådanne regler skal skabe sikkerhed blandt markedsdeltagerne om begreber og retshåndhævelse og derved skabe lige konkurrencevilkår for alle økonomiske aktører i de enkelte medlemsstater.

Direktivets hovedformål er derfor:

- at etablere en EU-dækkende virkningsbaseret ordning for bekæmpelse af markedsmisbrug

- at forpligte erhvervets aktører med hensyn til gennemsigtighed og ligebehandling

- at etablere en enkelt administrativ myndighed i hver medlemsstat

- at indføre minimumsbeføjelser for de administrative myndigheder

- at indføre administrative sanktioner i de enkelte medlemsstater

- at indføre et vidtrækkende grundlag for samarbejde mellem de kompetente myndigheder.

3. Kommissionens udtalelse om Europa-Parlamentets ændringsforslag

Resumé

Europa-Parlamentet har fremsat 5 ændringsforslag til Rådets fælles holdning. Kommissionen kan acceptere samtlige Europa-Parlamentets ændringsforslag, dvs. ændringsforslag 1 til 5.

Parlamentets ændringsforslag under andenbehandlingen

3.1. Ændringsforslag, som Kommissionen kan acceptere

Kommissionen accepterer alle ændringsforslag.

Ændringsforslag 1 om ændring af betragtning 26 (og knyttet til ændringsforslag 4 nedenfor) præciserer, at overordnet ansvarliges handeler skal offentliggøres i det mindste enkeltvis.

Ændringsforslag 2 om ændring af betragtning 36, kræver, at medlemsstaterne stiller passende finansielle midler til rådighed for den kompetente myndighed.

Ændringsforslag 3 om ændring af artikel 1, stk. 1, medtager udtrykkeligt "frontrunning" i forbindelse med råvarederivater under direktivets anvendelsesområde.

Ændringsforslag 4 om ændring af artikel 6, stk. 4 (og knyttet til ændringsforslag 1 ovenfor), præciserer, at overordnet ansvarliges handeler skal offentliggøres i det mindste enkeltvis.

Ændringsforslag 5 om ændring af artikel 6, stk. 10, præciserer, at der ved fastlæggelsen af gennemførelsesforanstaltninger under udvalgsproceduren skal tages hensyn til de regler, herunder selvregulering, der gælder for journalisterhvervet.

3.2. Ændringsforslag eller dele af ændringsforslag, som Kommissionen ikke kan acceptere

Ingen

4. konklusion

I henhold til traktatens artikel 250, stk. 2, ændrer Kommissionen sit forslag i overensstemmelse hermed.